CELEX: 32009R0221
Language: hu
Date: 2009-03-11 00:00:00
Title: Az Európai Parlament és a Tanács 221/2009/EK rendelete ( 2009. március 11. ) a hulladékra vonatkozó statisztikákról szóló 2150/2002/EK rendeletnek a Bizottságra ruházott végrehajtási hatáskörök tekintetében történő módosításáról (EGT-vonatkozású szöveg )

31.3.2009   
            
            
               HU
            
            
               Az Európai Unió Hivatalos Lapja
            
            
               L 87/157
            
         
      AZ EURÓPAI PARLAMENT ÉS A TANÁCS 221/2009/EK RENDELETE
   
   (2009. március 11.)
   a hulladékra vonatkozó statisztikákról szóló 2150/2002/EK rendeletnek a Bizottságra ruházott végrehajtási hatáskörök tekintetében történő módosításáról
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 285. cikke (1) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottsággal történt konzultációra,
   a Szerződés 251. cikkében megállapított eljárásnak megfelelően (1),
   mivel:
   
               (1)
            
            
               A 2150/2002/EK rendelet (2) értelmében bizonyos intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (3) összhangban kell elfogadni.
            
         
               (2)
            
            
               Az 1999/468/EK határozatot módosító 2006/512/EK határozat (4) bevezette az ellenőrzéssel történő szabályozási bizottsági eljárást azon általános hatályú intézkedések elfogadására vonatkozóan, amelyek a Szerződés 251. cikkében említett eljárással összhangban elfogadott alap jogi aktusok nem alapvető fontosságú elemeinek módosítására irányulnak, beleértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését is.
            
         
               (3)
            
            
               Az Európai Parlament, a Tanács és a Bizottság 2006/512/EK tanácsi határozatról szóló nyilatkozatának (5) megfelelően az ellenőrzéssel történő szabályozási bizottsági eljárásnak a Szerződés 251. cikkében említett eljárással összhangban elfogadott, már hatályban lévő jogi aktusokra történő alkalmazása érdekében ezeket a jogi aktusokat az alkalmazandó eljárásoknak megfelelően ki kell igazítani.
            
         
               (4)
            
            
               A Bizottságot fel kell hatalmazni arra, hogy megállapítsa a megfelelő minőségértékelési kritériumokat és a minőségre vonatkozó jelentések tartalmát, végrehajtsa a kísérleti tanulmányok eredményeit és kiigazítsa a mellékletek tartalmát. Mivel ezek az intézkedések általános hatályúak és a 2150/2002/EK rendelet nem alapvető fontosságú elemeinek többek között új, nem alapvető fontosságú elemekkel való kiegészítéssel történő módosítására irányulnak, azokat az 1999/468/EK tanácsi határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni.
            
         
               (5)
            
            
               A 2150/2002/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 2150/2002/EK rendelet a következőképpen módosul:
   
               1.
            
            
               Az 1. cikk (5) bekezdésének helyébe a következő szöveg lép:
               „(5)   A Bizottság kidolgoz egy átviteli táblázatot az e rendelet III. mellékletének statisztikai nómenklatúrája és a 2000/532/EK határozat (6) által létrehozott hulladékjegyzék egymás közötti megfelelőségéről. Az e rendelet nem alapvető fontosságú elemeinek kiegészítéssel történő módosítására irányuló fenti intézkedést az e rendelet 7. cikkének (3) bekezdésében említett, ellenőrzéssel történő szabályozási bizottsági eljárással összhangban kell elfogadni.
            
         
               2.
            
            
               A 3. cikk (1) bekezdésének helyébe a következő szöveg lép:
               „(1)   A tagállamok, miközben teljesítik a második albekezdésben említett eljárással összhangban meghatározott minőségi és pontossági feltételeket, megszerzik az I. és a II. mellékletben felsorolt jellemzők meghatározásához szükséges adatokat, az alábbi módszerek egyikének alkalmazásával:
               
                           —
                        
                        
                           felmérések,
                        
                     
                           —
                        
                        
                           adminisztratív vagy egyéb források, mint például jelentéstételi kötelezettségek a közösségi hulladékgazdálkodási jogszabályok szerint,
                        
                     
                           —
                        
                        
                           mintavételre alapozott vagy a hulladékok becslésével foglalkozó szakértők által készített statisztikai becslések, illetve
                        
                     
                           —
                        
                        
                           ezen eszközök kombinációja.
                        
                     A minőségi és pontossági feltételeket a Bizottság határozza meg. Az e rendelet nem alapvető fontosságú elemeinek kiegészítéssel történő módosítására irányuló fenti intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárással összhangban kell elfogadni.
               Az adatgyűjtési terhek csökkentése érdekében a nemzeti hatóságok és a Bizottság az adminisztrációs adatforrásokhoz hozzáféréssel rendelkeznek olyan korlátok között és feltételek mellett, amilyeneket az egyes tagállamok és a Bizottság saját hatáskörében meghatároz.”
            
         
               3.
            
            
               A 4. cikk (3) bekezdés második albekezdése helyébe a következő szöveg lép:
               „A Bizottság a kísérleti tanulmányok elvégzéséhez szükséges költségeket akár 100 %-ban finanszírozza. A kísérleti tanulmányok eredményei alapján a Bizottság elfogadja a szükséges végrehajtási intézkedéseket. Az e rendelet nem alapvető fontosságú elemeinek kiegészítéssel történő módosítására irányuló fenti intézkedéseket az e rendelet 7. cikkének (3) bekezdésében említett, ellenőrzéssel történő szabályozási bizottsági eljárással összhangban kell elfogadni.”
            
         
               4.
            
            
               Az 5. cikk (4) bekezdésének helyébe a következő szöveg lép:
               „(4)   A kísérleti tanulmányok következtetései alapján a Bizottság tájékoztatja az Európai Parlamentet és a Tanácsot a hulladékexport és -import kísérleti tanulmányaiban vizsgált tevékenységek és jellemzők statisztikai felmérésének lehetőségeiről. A szükséges végrehajtási intézkedéseket a Bizottság fogadja el. Az e rendelet nem alapvető fontosságú elemeinek kiegészítéssel történő módosítására irányuló fenti intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárással összhangban kell elfogadni.”
            
         
               5.
            
            
               A 6. cikk helyébe a következő szöveg lép:
               „6. cikk
               Végrehajtási intézkedések
               (1)   Az e rendelet végrehajtásához szükséges intézkedéseket a 7. cikk (2) bekezdésében meghatározott ellenőrzéssel történő szabályozási bizottsági eljárással összhangban kell elfogadni.
               Ezek között különösen szerepelniük kell az alábbiakra vonatkozó intézkedéseknek:
               
                           a)
                        
                        
                           statisztikakészítés a 3. cikk (2), (3) és (4) bekezdésével összhangban, figyelembe véve az adott tagállam gazdasági szerkezetét és műszaki lehetőségeit. Az ilyen intézkedések lehetővé tehetik az egyes tagállamok számára, hogy a bontásban szereplő bizonyos tételekre vonatkozóan ne adjanak meg adatot, feltéve, hogy ez bizonyítottan korlátozott hatással van a statisztikák minőségére. Minden esetben, amikor ilyen eltérésre került sor, az I. melléklet 2. szakaszának 1. pontjában és 8. szakaszának 1. pontjában felsorolt tételek mindegyikénél a teljes hulladékmennyiséget kell megadni;
                        
                     
                           b)
                        
                        
                           a tagállamok részéről történő eredménytovábbítás megfelelő formátumának kidolgozása e rendelet hatálybalépésétől számított két éven belül.
                        
                     (2)   A 7. cikk (3) bekezdésében szereplő, ellenőrzéssel történő szabályozási bizottsági eljárással összhangban kell elfogadni ugyanakkor az e rendelet nem alapvető fontosságú elemeinek többek között kiegészítéssel történő módosítására irányuló intézkedéseket, különösen az alábbi célokból:
               
                           a)
                        
                        
                           az adatgyűjtés és a statisztikai adatfeldolgozás, valamint az eredmények feldolgozása és továbbítása terén végbement gazdasági és műszaki fejlődéshez történő hozzáigazítás;
                        
                     
                           b)
                        
                        
                           az I., a II. és a III. mellékletben felsorolt követelmények kiigazítása;
                        
                     
                           c)
                        
                        
                           a megfelelő minőségértékelési kritériumok megállapítása, és az I. és a II. melléklet 7. szakaszában említett, minőségre vonatkozó jelentések tartalmának meghatározása;
                        
                     
                           d)
                        
                        
                           a 4. cikk (3) bekezdése és az 5. cikk (1) bekezdése szerinti kísérleti tanulmányok eredményeinek végrehajtása.”
                        
                     
         
               6.
            
            
               A 7. cikk helyébe a következő szöveg lép:
               „7. cikk
               Bizottsági eljárás
               (1)   A Bizottságot a 89/382/EGK, Euratom határozat (7) 1. cikke által létrehozott statisztikai programbizottság segíti.
               (2)   Az e bekezdésre történő hivatkozáskor az 1999/468/EK határozat 5. és 7. cikkét kell alkalmazni, figyelemmel a 8. cikkének rendelkezéseire.
               Az 1999/468/EK határozat 5. cikkének (6) bekezdésében meghatározott határidő három hónap.
               (3)   Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését és 7. cikkét kell alkalmazni, figyelemmel a 8. cikkének rendelkezéseire.
               (4)   A Bizottság a hulladékokról szóló, 2006. április 5-i 2006/12/EK európai parlamenti és tanácsi irányelv (8) által létrehozott bizottság részére továbbítja azon intézkedéstervezetet, amelyet a statisztikai programbizottsághoz fog benyújtani.
            
         
               7.
            
            
               A 8. cikk (3) bekezdése helyébe a következő szöveg lép:
               „(3)   A Bizottság e rendelet hatálybalépésétől számított két éven belül jelentést nyújt be az Európai Parlamenthez és a Tanácshoz a 4. cikk (3) bekezdésében és az 5. cikk (1) bekezdésében említett kísérleti tanulmányok előrehaladtáról. Amennyiben szükséges, a Bizottság javaslatokat tesz a kísérleti tanulmányok felülvizsgálatára, amely javaslatokról a 7. cikk (3) bekezdésében említett ellenőrzéssel történő szabályozási bizottsági eljárással összhangban kell határozni.”
            
         
               8.
            
            
               Az I. melléklet a következőképpen módosul:
               
                           a)
                        
                        
                           A 2. szakasz 2. pontja helyébe a következő szöveg lép:
                           
                                       „2.
                                    
                                    
                                       A 94/62/EK irányelv szerinti jelentéstételi kötelezettséggel összhangban a Bizottság kidolgozza a tagállamok által önkéntes alapon elvégzendő kísérleti tanulmányok programját, amelynek célja annak megállapítása, hogy a csomagolási hulladékok kategóriái (EHK-Stat/3. változat) mennyiben szerepeltethetők az 1. pontban megadott jegyzékben. A Bizottság a kísérleti tanulmányok elvégzésének költségét akár 100 %-os mértékben finanszírozza. A kísérleti tanulmányok eredményei alapján a Bizottság elfogadja a szükséges végrehajtási intézkedéseket. Az e rendelet nem alapvető fontosságú elemeinek kiegészítéssel történő módosítására irányuló ezen intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárással összhangban kell elfogadni.”
                                    
                                 
                     
                           b)
                        
                        
                           A 7. szakasz 1. pontjának helyébe a következő szöveg lép:
                           
                                       „1.
                                    
                                    
                                       A tagállamok a 8. szakaszban (gazdasági tevékenységek és háztartások) felsorolt valamennyi tételre megadják, hogy az adott tételhez tartozó teljes hulladékmennyiség hány százalékát képviselik a gyűjtött adatok. A lefedettségre vonatkozó minimumkövetelményeket a Bizottság határozza meg. Az e rendelet nem alapvető fontosságú elemeinek kiegészítéssel történő módosítására irányuló ezen intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárással összhangban kell elfogadni.”
                                    
                                 
                     
         
               9.
            
            
               A II. melléklet a következőképpen módosul:
               
                           a)
                        
                        
                           A 7. szakasz 1. pontjának helyébe a következő szöveg lép:
                           
                                       „1.
                                    
                                    
                                       A tagállamok a 3. szakaszban felsorolt jellemzők mindegyikére, és a 8. szakasz 2. pontjában felsorolt művelettípusok minden egyes tételére megadják, hogy az adott tételhez tartozó teljes hulladékmennyiség hány százalékát képviselik a gyűjtött adatok. A lefedettségre vonatkozó minimumkövetelményeket a Bizottság határozza meg. Az e rendelet nem alapvető fontosságú elemeinek kiegészítéssel történő módosítására irányuló ezen intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárással összhangban kell elfogadni.”
                                    
                                 
                     
                           b)
                        
                        
                           A 8. szakasz 3. pontja a következőképpen módosul:
                           
                                       „3.
                                    
                                    
                                       A Bizottság kidolgozza a tagállamok által önkéntes alapon elvégzendő kísérleti tanulmányok programját. A kísérleti tanulmányok célja annak megítélése, hogy mennyiben szükséges és lehetséges a 2006/12/EK irányelv II.A. és II.B. mellékletében meghatározott előkészítő műveletekkel kezelt hulladékok mennyiségi adatainak összegyűjtése. A Bizottság a kísérleti tanulmányok elvégzésének költségét akár 100 %-os mértékben finanszírozza. A kísérleti tanulmányok eredményei alapján a Bizottság elfogadja a szükséges végrehajtási intézkedéseket. Az e rendelet nem alapvető fontosságú elemeinek kiegészítéssel történő módosítására irányuló ezen intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárással összhangban kell elfogadni.”
                                    
                                 
                     
         2. cikk
   Ez a rendelet az Európai Unió Hivatalos Lapjában történő közzététele utáni huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2009. március 11-én.
      
         
            az Európai Parlament részéről
         
         
            az elnök
         
         
            H.-G. PÖTTERING
         
      
      
         
            a Tanács részéről
         
         
            az elnök
         
         A.VONDRA
         
      
   
   
      (1)  Az Európai Parlament 2008. szeptember 23-i véleménye (a Hivatalos Lapban még nem tették közzé) és a Tanács 2009. február 26-i határozata.
   
      (2)  HL L 332., 2002.12.9., 1. o.
   
   
      (3)  HL L 184., 1999.7.17., 23. o.
   
   
      (4)  HL L 200., 2006.7.22., 11. o.
   
   
      (5)  HL C 255., 2006.10.21., 1. o.
   
   
      (6)  HL L 226., 2000.9.6., 3. o.”
   
      (7)  HL L 181., 1989.6.28., 47. o.
   
   
      (8)  HL L 114., 2006.4.27., 9. o.”